#circassian #тхыдэ #Жэбагъы

Делэм сэ сыфIокI, губзыгъэр cэ къысфIокI.
 
- Хьэлэмэтракъэ, Жэбагъы, мы дунейм уэ узыгурымыIуэ теткъым. Ар дауэ? Уэлэхьий, сэ си адэм сыгурымыIуэж!
- Сэ, щIалэ, зэрысщIэращ: делэм сэ сыфIокI, губзыгъэр сэ къысфIокI. Нэхъ тынши сыт щыIэ?
         ЩIалэр къэкIуэжри, «сэ губзыгъэу сыпсэунщ» жиIэри, псоми яфIэкIыу щIидзащ. ЩыщIидзэм, и адэм екIужащ, и анэм едаIуэ хъуащ, ауэ гъунэгъумрэ жылэгъумрэ дэнкIэ хуейми яшэ хъуащ. Щыхъум, «делэщ» жаIэри Iуащ.
- Хьэлэмэтракъэ, Жэбагъы, уэ псоми уагуроIуэри «лIы Iущ» къыпхужаIэ, сэ псоми сагурыIуэу щIэздзати, «делэщ» къысхужаIэ. Ар дауэ?
- Зидауэращ, щIалэ: узыгурыIуэнумрэ узыгурымыIуэнумрэ пщIэн хуейщ. Ар зы! УщыгурыIуэнумрэ ущыгурымыIуэнумри пщIэн хуейщ.  Ар тIу!
- Ар дауэ зэхэбгъэкIын, зиунагъуэрэ!
- Гупсыси псалъэ, зыплъыхьи тIыс.